# El manual del Kamoso

## Guia d'usuari

Benvingut al Kamoso!

El Kamoso és un gran programa per emprar la vostra càmera web per fer fotografies o gravar vídeos. Aquesta guia us ajudarà a utilitzar el Kamoso una vegada instal·lat.

### Inici ràpid

En llançar el Kamoso us rebrà amb dos grups de botons a l'esquerra i a la dreta, i un botó central.

El botó central ajuda a que feu una foto! Continueu i proveu-ho ara mateix! SOMRIURE!

El Kamoso us donarà 3 segons caps per a que pugueu posar per a la foto, i us demana que feu un bonic somriure just abans de disparar!

Si feu clic al segon botó de l'esquerra, el Kamoso canviarà al mode de ràfega. El Kamoso anirà prenent imatges ràpidament fins que no feu clic al botó central i li dieu que s'aturi. Les imatges s'alinearan en ordre cronològic a la part inferior, i podreu veure fent doble clic sobre seu. També podeu fer clic dret i seleccionar Obre per a visualitzar les imatges. Si no esteu satisfet amb qualsevol de les imatges, simplement feu clic dret i seleccioneu Paperera per suprimir aquesta imatge en particular.

### Pujar una imatge al Facebook

Si trobeu que les vostres imatges acabades de prendre s'han de pujar al vostre perfil de Facebook, feu clic dret sobre la imatge i seleccioneu Importa/Exporta al Facebook. S'obrirà una finestra al navegador demanant-vos que concediu permís al Kamoso. Un cop fet això, pugeu-la!

Necessitareu tenir un compte al Facebook per a pujar la fotografia que heu fet

Si voleu evitar tots els clics dret, feu clic al segon botó al costat dret i se us proporcionaran les mateixes opcions que en fer clic dret.

### Pujar un vídeo al YouTube

El Kamoso també permet capturar vídeos! En fer clic al botó vermell de l'esquerra, canviareu al mode de vídeo. Feu clic al botó central per enregistrar el vídeo! Feu clic dret sobre el vídeo i seleccioneu YouTube per a pujar-lo al YouTube.

Necessitareu tenir un compte al YouTube i proporcionar accés al Kamoso amb el vostre nom d'usuari i contrasenya -no us preocupeu, és totalment segur-.

### Personalitzar

Si trobeu que la qualitat de la imatge no és òptima, feu clic al botó de l'extrem dret i seleccioneu Arranjament. Aquest és el plafó de configuració.

Si voleu canviar el directori on el Kamoso desa les imatges, navegueu al plafó General i canvieu-lo.

Si voleu canviar el temps en que el Kamoso pren la vostra fotografia, aneu a Configuració de les fotografies.

Si sou un usuari molt tècnic, aneu a l'Arranjament del vídeo i allí podreu ajustar configuracions com la brillantor, el contrast, &etc;

### El final

Bé, hem arribat al final de la nostra guia d'aprenentatge. Espero que les vostres preguntes hagin estat respostes adequadament!

Que gaudiu emprant el Kamoso!

## Crèdits i llicència

Copyright de la documentació, vegeu la pàgina historial del «Kamoso» a UserBase.

Traductor/Revisor de la documentació: &credits.Antoni.Bella;

&underFDL;
&documentation.index;